Հոբիթ։ Հինգ զորքերի ճակատամարտը

**Հոբիթ։ Հինգ զորքերի ճակատամարտը** (), ռեժիսոր Փիթեր Ջեքսոնի «Հոբիթ» ֆիլմաշարի երրորդ և վերջին ֆիլմը, Ջոն Թոլքինի «Հոբիթ կամ գնալն ու գալը» վեպի էկրանավորումը։ Համաշխարհային պրեմիերան տեղի ունեցավ 2014 թվականի դեկտեմբերի 1-ին, Լոնդոնում(առաջին ֆիլմի պրեմիերան տեղի էր ունեցել Վելինգտոնում, իսկ երկրորդինը՝ Լոս Անջելեսում)։ Ռուսաստանում ֆիլմի պրեմիերան տեղի ունեցավ 2014 թվականի դեկտեմբերի 11-ին։

Ֆիլմը, ինչպես նախորդ երկուսը, նկարահանվել է RED Epic տեսախցիկով, շատ բարձր որակով, վայրկյանում 48 կադր հաճախությամբ։ Ֆիլմում պատմվում է այն իրադարձությունների մասին, որոնք տեղի են ունեցել Սմոգ վիշապի Էսգարոթ թռչելուց հետո։ Ազոգի ղեկավարած օրկերի մեծ բանակը շարժվում է դեպի Էրեբոր, սպասվում է մեծ մարտ։ Օրիգինալ ստեղծագործության մեջ այս մարտը նկարագրված է մի քանի թերթում։

Բրիտանացի դերասան Քրիստոֆեր Լիի համար կախարդ Սարումանի դերը դարձավ վերջիններից մեկը։

## Սյուժե
Կատաղած վիշապ Սմոգը թռչում է դեպի Էսգարոթ՝ ազատելով լեռը, սակայն քաղաքն ավերելու նպատակով։ Աղեղնավոր Բարդին հաջողվում է հորից ժառանգված հատուկ նետով սպանել Սմոգին, սակայն քաղաքն ամբողջությամբ ավերվում է։ Հերոսը դառնում է Էսգարոթի ղեկավարը և վիրավոր ու վախեցած մարդկանց ուղարկում է Դեյլ, իսկ ինքն ուղևորվում է Միայնակ լեռան մոտ՝ Թորինից ստանալու խոստացված հարստությունը։ Սակայն հասնելով այնտեղ՝ Բիլբոն պատմում է, որ Թորինը տառապում է իր պապիկի հիվանդությամբ և իրեն արդեն արքա է զգում։

Այդ ժամանակ Ազոգը մեծ զորքով մոտենում է Միայնակ լեռանը։ Թրանդուիլի զորքերը միավորվում են Բարդի մարդկանց հետ և գնում այնտեղ՝ ստանալու իրենց գանձերը։ Բարդը փորձում է համաձայնության գալ Թորինի հետ, սակայն նա անճանաչելի էր դարձել և ոչ ոքի չէր ուզում լսել։ Էլֆերը և մարդիկ որոշում են առավոտյան հարձակվել և գրավել Լեռը։ Բոլորը մարտի են պատրաստվում։

Գենդալֆը հասնում է Լեռան մոտ և Թրանդուիլին պատմում է մոտեցող օրկերի զորքի մասին։ Հանկարծ հայտնվում է Բիլբոն և Թրանդուիլի ու Բարդին է հանձնում Արկենսթոնը։ Առավոտյան Բարդն առաջարկում է Թորինին քարը փոխել իրենց ոսկիների հետ, սակայն Թորինը չի համաձայնվում և բարկությունից քիչ է մնում սպանի Բիլբոյին։ Հոբիթը կարողանում է փախչել, իսկ հեռվից դեպի լեռն են գալիս թզուկների մեծ բանակ Երկաթյա բլուրներից։ Սկսվում է էլֆերի և թզուկների մարտը, բայց Լեռան մոտ են հասնում նաև օրկերը։ Թզուկները սկսում են կռվել նրանց դեմ, և էլֆերը միանում են նրանց։ Սկսվում է մեծ ճակատամարտը, որտեղ հաղթում են դաշնակիցները, սակայն զոհվում են Թորինը, Ֆիլին և Կիլին։

Բիլբոն հրաժեշտ է տալիս թզուկներին և վերադառնում Շիր՝ մեծ գանձերով և Համիշխանության մատանիով։

## Դերերում
Ստորև բերված է այն դերասանների ցանկը, որոնք խաղացել են ֆիլմում.

### Նկարահանող անձնակազմ
* Ռեժիսոր - Փիթեր Ջեքսոն,
* Սցենարիստներ - Ֆրենսիս Ուոլշ, Ֆիլիպա Բոյենս, Փիթեր Ջեքսոն, Գիլյերմո դել Տորո, Ջոն Թոլքինի «Հոբիթ կամ գնալն ու գալը» վեպի հիման վրա
* Պրոդյուսերներ - Քերոլին Կանինգեմ, Փիթեր Ջեքսոն, Ֆրենսիս Ուոլշ, Ֆիլիպա Բոյենս, Զեյն Ուեյներ
* Օպերատոր - Էնդրյու Լեսնի,
* Մոնտաժ - Ջեբեզ Օլսեն,
* Կոմպոզիտոր - Հովարդ Շոր։

## Սաունդթրեք

ՖԻլմի երաժշտությունը, նախորդ բոլոր ֆիլմերի պես, հեղինակել է Հովարդ Շորը, իսկ վերջին՝ «Last Goodbye» երգը կատարում է դերասան Բիլի Բոյդը։

## Ծանոթագրություններ

## Արտաքին հղումներ
* «Հոբիթ» ֆիլմաշարի պաշտոնական կայք
* «Հոբիթ» ֆիլմաշարի պաշտոնական բլոգ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների արկածային ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների սիքվել ֆիլմեր
Կատեգորիա:2010-ականների ֆենտեզի ֆիլմեր
Կատեգորիա:2014 ֆիլմեր
Կատեգորիա:IMAX ֆիլմեր
Կատեգորիա:MGM ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Հոբիթ (ֆիլմաշար)
Կատեգորիա:Նյու Լայն Սինեմայի ֆիլմեր
Կատեգորիա:Նորզելանդական արկածային ֆիլմեր
Կատեգորիա:Նորզելանդական մարտաֆիլմեր
Կատեգորիա:Նորզելանդական ֆենտեզի ֆիլմեր
Կատեգորիա:Նորզելանդական ֆիլմեր
Կատեգորիա:Ֆիլմեր դևերի մասին